text: রাষ্ট্রীয় মর্যাদায় ধর্ম প্রতিমন্ত্রীর দাফন সম্পন্ন - SOMOYERKONTHOSOR
  ৮:২২ অপরাহ্ণ | রবিবার, জুন ১৪, ২০২০ ঢাকা
  গোপালগঞ্জ প্রতিনিধিঃ গোপালগঞ্জে ধর্ম প্রতিমন্ত্রী মুক্তিযোদ্ধা শেখ মোহাম্মদ আব্দুল্লাহ-এর রাষ্ট্রীয় মর্যাদায় দাফন সম্পন্ন হয়েছে। আজ রোববার বাদ আসর তার গ্রামের বাড়ি গোপালগঞ্জ সদর উপজেলার কেকানিয়া গ্রামের পারিবারিক কবরস্থানে বাবা-মায়ের কবরের পাশে সমাহিত করা হয়। এর আগে বাড়ির মসজিদ প্রাঙ্গনে রাষ্ট্রীয় মর্যাদায় তাঁর নামাজে জানাজা অনুষ্ঠিত হয়।
  জেলা-উপজেলা প্রশাসনের কর্মকর্তা ও জেলা ও উপজেলা আওয়ামী লীগের নেতৃবৃন্দ প্রতিমন্ত্রীর জানাযার নামাজে উপস্থিত ছিলেন।
  বিকেল ৪টা ২০ মিনিটে ঢাকা থেকে সরাসরি তাঁর লাশ গ্রামের বাড়ি কেকানিয়া গ্রামে এসে পৌঁছায় এবং বিকেল ৪.৫৫ মিনিটে সামাজিক দূরত্ব বজায় রেখে স্বাস্থবিধি মেনে জানাযা অনুষ্ঠিত হয় এবং পরে পারিবারিক কবরস্থানে তার লাশ দাফন করা হয়।
  ধর্ম প্রতিমন্ত্রী ও গোপালগঞ্জের সকলের প্রিয় আব্দুল্লাহ ভাইয়ের মৃত্যুর খবরে জেলার সর্বত্র শোকের ছায়া নেমে এসেছে। নেতা-কর্মিসহ সর্বস্তরের লোকজন শোক প্রকাশ করেছেন তাঁর এই মৃত্যুতে। তাঁর মৃত্যুর খবর শুনার পর শহরের কলেজ রোডের বাসায় ও গ্রামের বাড়ীতে দীর্ঘদিনের রাজনৈতিক সহচর, সহকর্মী, নেতা-কর্মী ও স্বজনেরা ছুটে যান। তারা নিহত নেতার সর্বশেষ খবর জানার জন্য স্বজনদের সাথে প্রতিমুহুর্তের খবর রাখেন।